Тэарэтычна плацежныя тэрміналы ў крамах таксама не павінныя быць адключаныя даўжэй, чым банкаматы. Аднак на практыцы справа выглядае іначай. У адной з крамаў у самым цэнтры Мінска бачу абвестку: Плацежныя тэрміналы на касах не будуць працаваць з 1-га па 4-га ліпеня. Просім разлічвацца наяўнымі. На пытанне, чаму так доўга, касіркі толькі паціскаюць плячыма. І гавораць, што ў кожнага банка свае інструкцыі, таму вырашылі папярэдзіць пакупнікоў адразу на чатыры дні. Колькі насамрэч не будуць працаваць тэрміналы — ніхто не ведае.